बर्थडे स्‍पेशल: बचपन में हुए इस हादसे ने 'बेसुरे' किशोर कुमार को बना दिया सुरीला...  
आज भी युवाओं को प्रेरित करते हैं किशोर कुमार के नगमे 
राजेश खन्‍ना, देवानंद और अमिताभ जैसे बड़े सितारों की 'आवाज' रहे
अभिनेता, गायक, निर्देशक, निर्माता, गीतकार-सब कुछ थे किशोर दा
गायकी में इस महारत के साथ ही किशोर अपने मूडी और एक हद तक सनकी स्‍वभाव के कारण भी सुर्खियां बटोरते थे. 1975 में आपातकाल के समय एक सरकारी समारोह में भाग लेने से साफ मना कर देने पर तत्कालीन सरकार ने किशोर के गीत आकाशवाणी पर प्रसारित करने पर रोक लगा दी, लेकिन वे नहीं झुके. किशोर कुमार ने चार शादियां कीं. पहली शादी रूमा देवी से हुई. उसके बाद अभिनेत्री (स्‍वर्गीय) मधुबाला और योगिता बाली से भी उन्‍होंने विवाह किया. रूमा और योगिता से उनकी शादी ज्‍यादा नहीं चल सकी. किशोर ने 1980 में चौथा विवाह एक अन्‍य अभिनेत्री लीना चंदावरकर से किया, जिसने उनका एक बेटा सुमीत है. 13 अक्टूबर 1987 को  58 वर्ष की उम्र में दिल का दौरा पड़ने से उनका निधन हो गया. किशोर की इच्‍छा जिंदगी के अंतिम क्षणों में अपने शहर खंडवा में बसने की थी. उनकी यह इच्‍छा तो पूरी नहीं हो पाई लेकिन उनका अंतिम संस्‍कार खंडवा में ही किया गया. बेशक किशोर को 'अलविदा' कहे 25 से अधिक वर्ष हो गए हैं लेकिन उनकी आवाज अभी भी लोगों के दिलों पर राज करती है....